Komolyabb junior karrierjét az Ontario Hockey League-es Belleville Bullsban kezdte 1983–1984-ben. Az 1984-es NHL-drafton a Toronto Maple Leafs választotta ki az első kör negyedik helyén. Részt vett az 1984-es téli olimpián. 1984–1991 között a Torontoban játszott. Legjobb idényében 63 pontot szerzett. 1991–1994 között a Washington Capitals játékosa volt. Ebben a csapatban játszotta legjobb szezonját: 25 gól 66 pont. 1994-ben 12 mérkőzésre a Boston Bruinsba került. Két év szünet után visszatért a San Jose Sharksba két idényre. 1998. szeptember 1-jén 32 évesen hivatalosan is visszavonult. Karrierjét sok sérülés tépázta meg.